google/wiki40b huggingface dataset:
Zámok Montsoreau

Zámok Montsoreau leží na brehu Loiry v meste Montsoreau v Pays de la Loire. 
Zrúcanina sa stala populárna zásluhou románu Alexandra Dumasa "Dáma z Monsoreau".  
Mesto a zámok sú súčasťou údolia Loiry, ktoré sa v roku 2000 stalo súčasťou svetového dedičstva UNESCO.  
Od roku 2016 zámok hostí múzeum súčasného umenia. Zbierka je jednou z najväčších zbierok konceptuálneho umenia na svete.

Dejiny

Bol vybudoval v polovici 15. storočia Ján zo Chambes, dôverník a dipomat kráľa Karola VII. na mieste staršej stavby. Strategická pozícia zámku chránila cestu zo Chinonu do Saumuru. Po Veľkej francúzskej revolúcií bol zámok rozdelený medzi viacerých vlastníkov. Priestory zámku boli využívané ako byty a sklady, až sa budova zrútila.
Neskôr ho získal a vkusne zreštauroval departement Maine-et-Loire.

Architektúra

V roku 1862 ho ministerstvo kultúry zaradilo medzi monument historique. Stretávajú sa tu stredoveké i čisto renesančné prvky.
Chillac

Poloha

Obec má rozlohu 14,61 km². Najvyšší bod je položený 183 m n. m. a najnižší bod 84 m n. m.

Obyvateľstvo

Počet obyvateľov obce je 213 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Openwinshop.org

Open Win Shop

Open Win Shop je open source aplikácia umožňujúca prevádzkovať internetový obchod (e-shop). Aplikácia obsahuje dve hlavné časti front end (samotný e-shop) a back end (administratívne prostredie). Aplikácia je vydaná pod BSD licenciou.
Spolu s uvoľnením prvej verzie aplikácie bol založený komunitný a užívateľský portál http://openwinshop.org, na ktorom sa nachádza podporované fórum a ďalšie informácie o aplikácii a tomto projekte.
Aplikácia Open Win Shop sa vyznačuje originalitou ovládania, ktorá však vychádza z klasických riešení internetových obchodov. Ovládanie bolo navrhnuté tak, aby bolo z užívateľského pohľadu čo najjednoduchšie a najprehľadnejšie. Aplikácie používa ako svoje rozhranie zobrazovanie okien (napr.: s detailom produktu, obrázkom, detailom košíka) tak, aby mal užívateľ základné ovládacie prvky vždy zobrazené a jednoducho sa orientoval aj v rozsiahlejšom obsahu e-shopu.
V administratívnom prostredí môže prevádzkovateľ jednoducho sledovať a spracovávať prijaté objednávky, rôzne štatistiky, napĺňať produkty, upravovať ich štruktúru. Prostredie je prístupné pomocou prihlasovacieho mena a hesla. Zaregistrovaných môže byť viac správcov (editorov) e-shopu súčasne – každý so svojími vlastnými prihlasovacími údajmi. Každý správca e-shopu môže mať rôzne právomoci (napríklad správa produktov, prístup k objednávkam, prístup k nastaveniam e-shopu a pod..)

Licencia

BSD licencia dovoľuje slobodne využívať aplikáciu, upravovať a rozširovať zdrojové kódy. Ide o jednu z najslobodnejších licencií.

Inštalácia

Aplikácia vyžaduje pre svoj chod PHP server (verzia 5.2+), MySQL server (verzia 5.0+). Pre čo najjednoduchšie 
nasadenie aplikácie bol vytvorený inštalačný sprievodca. Podrobný popis inštalácie nájdete tu. Inštalačný balík si môžete stiahnuť a nainštalovať podľa pokynov.

Projekt openwinshop.org

Projekt openwinshop.org zastrešuje vývoj, zdokonalovanie, technickú pomoc a presadzovanie aplikácie Open Win Shop. Projekt zároveň podporuje informovanosť užívateľov ako aj prispievateľov aplikácie. Na stránkach projektu sú publikované najnovšie informácie ohľadom aplikácie a podporované fórum.
Nižný Klátov

Ulice

Cintorínska, Čaksová, Hlavná, Klátovská, Mlynky, Stará Košická, Zahradná, Tichá.

Pravidelné podujatia

V obci Nižný Klátov sa nachádza v chatárskej oblasti chata Klatovianka. Na tejto chate sa pravidelne v kulisách organizovali podujatia pre deti i dospelých. Tieto podujatia organizovalo Westernové akčné divadlo z Košíc. Juniáles – každoročné oslavy založenia obce.

Školstvo

Obec má vlastnú Materskú a Základnú školu.

Doprava

Do obce premáva SAD a.s. z Košíc, smer Hýľov, Zlatá Idka a Vyšný Klátov.

Šport

Súčasťou obce je futbalové a basketbalové ihrisko. Možnosť turistiky a cyklistiky v priľahlých Volovských vrchoch. V blízkosti sa nachádza lyžiarske stredisko Jahodná a Kojšovská hoľa.

Obec má hokejové mužstvo pod názvom HK Nižný Klátov.
Hokejový klub pôsobí v OPEN lige v Čani, kde v roku 2017 získal 2.miesto, v roku 2018 1.miesto a v roku 2019 sa taktiež stal šampiónom ligy.

V obci sa každoročne koná stolnotenisový a šachový turnaj.
Kartuziánsky rád

Kartuziánsky rád alebo kartuziáni je katolícka rehoľa s prísnymi rehoľnými pravidlami založená v roku 1084 sv. Brunom, pomenovaná podľa latinského názvu Chartreuse Cartusia (kláštor v Chartreuse). Motto kartuziánskej rehole je: lat. Stat crux dum volvitur orbis – Kríž stojí, kým svet sa krúti.

Dejiny

Rehoľu založil spolu so šiestimi spoločníkmi sv. Bruno z Kolína pri Grenoble vo Francúzsku. V rokoch 1122 - 1127 spísal Gvigo - piaty prior kláštora regulu tohto rehoľného spoločenstva. V roku 1141 sa zišla generálna kapitula - najvyšší orgán kartuziánskej rehole.
Rehoľné pravidlá boli pod názvom "Statuta ordinis cartusiensis a domino Guigone priore cartusie edita" kníhtlačou vydané v Bazileji, v roku 1510.
Už niekoľko storočí sa rodí v horskom prostredí kartuziánskeho kláštora Grande Chartreuse blízkosti Grenoble známy likér Chartreuse s nezameniteľnou chuťou a vôňou. Likér pôvodne vyvinul neznámy alchymista ako "elixír dlhého života". Mníchom dal zašifrovaný recept maršal François Annibale d' Estrees v roku 1605 a údajne im trvalo 150 rokov ho rozlúštiť.

Súčasnosť

Kartuziánsky rád má približne 400 členov, počet mužských kláštorov je 18, ženských je 5. Najviac kláštorov sa nachádza vo Francúzsku a v Španielsku po 5. Na Slovensku bol kartuziánsky kláštor v Kláštorisku v Slovenskom raji (založený 12. mája 1299) a v Červenom Kláštore pri Dunajci.

Štruktúra

Na čele kartuziánskeho rádu je generálna kapitula, na ktorú prichádzajú každé dva roky všetci priori. Mimo generálnej kapituly vedie rád generál, ktorého zvolí spoločenstvo vo Veľkej Kartúze (tu vznikol kartuziánsky rád), a ktorý je pritom aj jej prior. Taktiež spoločenstvá v jednotlivých kláštoroch si samé zvolia priora. Generálna kapitula a rehoľná vizitácia v jednotlivých kláštoroch ubezpečuje jednotu rádu.
Na Slovensku bol založený v roku 1319 ďalší kláštor kartuziánov v Červenom Kláštore na Spiši (Zamagurie). Neskôr v období baroka ho spravoval rád Kamaldulov.
Argentínska Antarktída

Argentínska Antarktída (špa. Antártida Argentina) je pomenovanie časti Antarktického kontinentu, ktorú si nárokuje Argentína a považuje ju za súčasť svojho územia. Má tvar kruhového výseku, ktorého stred sa nachádza na južnom póle a je vymedzený 74. a 25. západným poludníkom. Jej severný okraj je 60. rovnobežka južnej šírky. Akékoľvek územné nároky na Antarktídu boli zmrazené podpísaním zmluvy o Antarktíde, preto je aj argentínsky nárok pozastavený. Územie Argentínskej Antarktídy sa plne prekrýva s ešte väčším britským antarktickým územím a čiastočne s čilským antarktickým teritóriom.
¿A Quién Le Importa?

Skladba

Túto skladbu napísal G. Berlanga a I. Canut a bola produkovaná Estéfano. Pôvodne hit pre španielsku skupinu z 80. rokov 20. storočia Alaska y Dinarama. Verzia skladby od skupiny Alaska y Dinarama bola neskôr uznávaná ako hymna gayov v španielsky hovoriacej LGBT komunite.

Videoklip

Videoklip pre túto pieseň bol režírovaný Jebom Brienom a natočený v Manhattane, New York City, na lodi "Vyprážacia panvica". V tomto videoklipe, Thalía ukazuje svoj "punk look", a spieva svoju skladbu v gay klube. Miri Ben-Ari, ktorá hrá v piesni na husliach, sa tiež objaví v tomto videoklipe na krátky okamih.
Missouri (štát USA)

Obyvateľstvo

V roku 2010 tu žilo 5 988 927 obyvateľov, podľa odhadu k 1. júlu 2017 tu žilo 6 113 532 obyvateľov. Najjužnejšia časť štátu a okolo rieky Mississippi patrí do klimaticky subtropickej oblasti a preto tu existovali veľké plantáže a dodnes na vidieku žije najviac černochov. Tí sú početní aj v St. Louis a Kansas City. V strednej časti štátu sa hlavne v 19. storočí usadzovali pôvodom nemeckí osadníci, ktorí ovplyvňovali tunajšiu kultúru. V pomyselnom severnom a južnom páse prevažujú osadníci anglického a všeobecne britského pôvodu, ktorí si predovšetkým v Ozark Mountains udržiavali svojbytnú kultúru, ktorá sa preliala nielen do hudobného štýlu country, typického pre americký "Southern Upland". Existujú aj ostrovčeky obyvateľov prevažne francúzskeho pôvodu, čo je pamiatka na traperov a pôvodne francúzsku Louisianu, zaberajúcu celú dnešnú strednú časť USA, ktorú federácii trinástich kolónií predal cisár Napoleon Bonaparte.
Benzoan sodný

Výroba

Priemyselne sa benzoan sodný vyrába neutralizáciou kyseliny benzoovej, ktorá sa vyrába čiastočnou oxidáciou toluénu s kyslíkom

Konzervačná látka

Benzoan sodný sa najčastejšie používa v kyslých jedlách ako napríkad sýtené nápoje (obsahujú kyselinu uhličitú), lekváry a ovocné džúsy (kyselina citrónová), nakladané uhorky (kyselina octová). V kyslých jedlách sa používa, pretože sa v nich ľahšie reaguje a vytvára kyselinu benzoovú, ktorá bráni rastu baktérií a plesní. Takisto sa používa ako konzervačná látka v niektorých kozmetických výrobkoch a liekoch. Kyselina benzoová sa priamo používa málokedy, kvôli jej nízkej rozpustnosti vo vode. Podľa oficiálneho vyjadrenia výboru pre ústavné veci EÚ sa v jedle pre zvieratá môže najviac nachádzať 0,1% benzoanu sodného. V Británii bolo používanie benzoanu sodného v perlivých nápojoch nahradené sorbanom draselným.

Farmaceutické využitie

Benzoan sodný sa používa na liečbu porúch močovinového cyklu, kvôli svojej schopnosti viazať aminokyseliny. Telo je potom schopné tieto aminokyseliny vylúčiť, čím sa znižuje hladina amoniaku v tele.Nedávne štúdia dokázali, že benzoan sodný môže pomôcť ako dodatočná liečba (1 gram na deň), pri liečbe schizofrénie.Benzoan sodný sa takisto využíva pri liečbe hyperamonémie.

Ostatné využitia

Benzoan sodný sa pridáva do palivovej zmesi pre ohňostroje, ktorý pri horení vydáva piskľavý zvuk.

Mechanizmus konzervácie jedla

Po tom ako sa kyselina benzoová absorbuje do bunky mikroorganizmu znižuje sa tým vnútrobunkové pH. Keď pH klesne pod 5 alebo nižšie, anaerobné kvasenie glukózy sa prudko zníži, čo spomaľuje rast mikroorganizmov, ktoré sú zodpovedné za skazenie jedla.

Tvorba benzénu v perlivých nápojoch

Pokiaľ sa v nápoji nachádza benzoan sodný alebo benzoan draselný spolu s kyselinou askorbovou (E300, vitamín C), može dojsť ku dekarboxylácii kyseliny benzoovej čím vzniká benzén, ktorý je karcinogénny. Keď ale FDA testovala rôzne nápoje, ktoré obsahovali benzoan aj kyselinu askorbovú zistili, že vo väčšine neboli hladiny benzénu vyššie než tie, ktoré svetová zdravotnícka organizácia považuje za nebezpečné. Bolo takisto zistené, že tvorba benzénu je rýchlejšia pri vyššej teplote a vystavení nápoju svetlu.

Spojitosť s hyperaktivitou

Podľa štúdia, ktoré v 2007 uverejnila FSA je možné, že určité umelé farbivá v kombinácii s benzoanom sodným môžu byť spojené s hyperaktívnym správaním. Keďže, ale boli výsledky ohľadom benzoanu sodného nejasné FSA odporúčali spraviť ďalší výskum.
Butteaux

Poloha

Obec má rozlohu 7,55 km². Najvyšší bod je položený 152 m n. m. a najnižší bod 106 m n. m.

Obyvateľstvo

Počet obyvateľov obce je 272 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dni slávy (Odložený prípad)

Anotácia

Nové fakty vnášajú viac svetla do prípadu vraždy futbalovej hviezdy z roku 1973, McShana. Podľa vtedy dostupných informácií bola obeť zavraždená noc pred dôležitým stretnutím. Bývalý priateľ, spolužiak a spoluhráč však teraz prichádza s presvedčivým dôkazom, že McShane ešte ráno pred zápasom žil. Minulosť postupne odkrývajú najlepší priateľ McShana Tom, tréner Walters, sponzor Pratt, svedok Jenkins i lekár športovej kliniky Lason. Postupne začína byť zrejmé, že hráči podliehali tzv. vitamínovému programu, čo znamenalo, že užívali steroidy. Tom mal v dôsledku užívania týchto látok zničené obličky a McShane na to v dobrej snahe pomôcť priateľovi upozornil a tým spôsobil, že Toma vyhodili z tímu a zároveň prišiel o štipendium...
Varaignes

Poloha

Obec má rozlohu 16,6 km². Najvyšší bod je položený 241 m n. m. a najnižší bod 115 m n. m.

Obyvateľstvo

Počet obyvateľov obce je 425 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vyššie delostrelecké učilište

Vyššie delostrelecké učilište v Martine na Slovensku bolo jednou z vojenských škôl, vysokoškolského typu v bývalom Česko-Slovensku, ktorej vznik sa datuje od roku 1962. Škola mladým mužom ponúkala vyššie vojenské a civilné vysokoškolské – pedagogické štúdium v slovenskom a českom jazyku.

História školy

Začiatky tejto školy siahajú až do roku 1945, keď bolo v Plzni zriadené Zbrojné učilište. V roku 1953 ho premenovali na Delostrelecko-technické učilište, ktoré sa v roku 1959 zlúčilo s Učilišťom protivzdušnej obrany. Samotné Vyššie delostrelecké učilište v meste Martin vzniklo v roku 1962. Existovalo do roku 1973 kedy sa pretransformovalo na Vysokú veliteľsko-technickú školu. Tá svoje pôsobenie v meste Martin ukončila v roku 1979, po presťahovaní do mesta Liptovský Mikuláš.
Po celú dobu svojej existencie v Martine, bola škola umiestnená v Kasárňach 4. Československej brigády na sídlisku Sever. Zaužívanou skratkou pre školu bolo označenie VDU Martin.

Charakteristika školy

Vojenské vysoké školstvo v 60. a 70. rokoch 20. storočia podobne ako aj civilné, prežívalo svoj veľký rozvoj. Dôvodom boli vtedajšie vojensko-politické podmienky, ktoré s prihliadnutím na celkový svetový vývoj a bipolárne rozdelenie sveta na socialistický a kapitalistický tábor vyžadovalo mnohopočetné, kvalitné a dobré vyzbrojené armády. V spomínanom období bol trendom rozvoj raketového vojska a delostrelectva a martinská škola bola tiež orientovaná týmto smerom.
Samotné vysokoškolské štúdium trvalo 4 roky. Obsahovalo zložku vojenskú, ale aj civilnú, ktorá bola zameraná na dosiahnutie vysokoškolského vzdelania v odbore učiteľstvo pre školy I. cyklu s aprobáciou matematika–fyzika. Škola na štúdium do prvého ročníka prijímala absolventov z civilných stredných škôl a do druhého ročníka maturantov, absolventov vojenských stredných škôl. Najmä išlo o absolventov vtedajších elitných vojenských škôl Jana Žižku z Trocnova.
Vojenská zložka štúdia bola zameraná na dosiahnutie vyššieho stupňa vojenského vzdelania, ktoré pripravovalo pre vojenskú prax dôstojnícke, veliteľské kádre v odbore raketové vojsko a delostrelectvo. Jeho absolventi po úspešnom ukončení štúdia boli promovaní a zároveň menovaní do vojenskej hodnosti poručík, čím sa stali dôstojníkmi Československej ľudovej armády v pozícii vojaka z povolania.
Škola počas svojej existencie vychovala niekoľko stoviek dôstojníkov pre Československú ľudovú armádu, z ktorých sa mnohí po odchode do civilu, stali učiteľmi na základných školách.

Šport a záujmová činnosť

Spravidla každý poslucháč bol členom nejakého športového alebo záujmového krúžku. Športové oddiely ako napríklad: strelecký, volejbalový, futbalový, hádzanársky a lyžiarsky boli účastníkmi civilných organizovaných športových súťaží, v ktorých reprezentovali Československú ľudovú armádu pod názvom Dukla Martin.

Galéria

Výukové delostrelecké zbrane
Budovy bývalého VDU
Absolventské insígnie

Poznámka

Archívny fond Vyššieho delostreleckého učilišťa Martin je uložený vo Vojenskom historickom archíve Bratislava (Krajná 27, Bratislava, PSČ 821 04).
Wikimedia Commons

Použitie obrázkov

Obrázky nahrané na Wikimedia Commons môžu byť použité v iných Wikimedia projektoch. Syntax pre použitie obrázkov je rovnaká ako pre obrázky na lokálnych Wiki projektoch. V prípade, že existuje lokálny obrázok na nejakej Wiki, bude použitý prednostne, až v druhom rade (teda, ak lokálna verzia neexistuje) bude použitý obrázok rovnakého mena z Commons repozitára.

História

Projekt bol založený 7. septembra, 2004. V novembri 2004 dosiahol míľnik 10 000 nahraných súborov s médiami. Bol takisto prvým projektom Wikimedie, ktorý používal Mediawiki 1.4.

Jazyky

Hlavným jazykom pre Commons je angličtina, ale rozhranie sa dá nastaviť pre ľubovoľný jazyk (v používateľských nastaveniach). Niektoré stránky už boli preložené aj do iných jazykov.

Autorské práva

Od roku 2004, Wikimedia Commons nepovoľuje nahrávanie pod inými ako bezplatnými licenciami, vrátane licencií, ktoré zakazujú komerčné použitie materiálov alebo pre tzv. „fair use“ (použitie za určitých podmienoch aj bez súhlasu majiteľa autorských práv; Copyright Act of 1976, 17 U.S.C. § 107). Povolené licenčné podmienku zahrňujú GFDL, Creative Commons (niekoľko variánt) a tzv. public domain.
Parkurbis

Parkurbis je portugalský vedecký park, ktorý sa nachádza v priemyselnej zóne Tortosendo v meste Covilhã. Park bol založený 17. septembra 2001.
Zameriava sa na environmentálne priemyselné odvetvia, telekomunikácie, informačné technológie, zdravotnícke technológie, energetické technológie, počítače a elektroniku, biochémiu, biofyziku, papierenský priemysel, poľnohospodársky a potravinársky priemysel, vedu a technológiu materiálov, optický priemysel, letecký a automobilový priemysel komponentov.
Chlorid meďný

Organická syntéza

V Sandmeyerovej reakcii vedie pôsobenie chloridu meďného na aréndiazóniové soli k vzniku arylchloridov, napríklad:
Táto reakcia má široký záber a obvykle ponúka vysokú výťažnosť.

Polyméry

Chlorid meďný sa používa ako katalyzátor v radikálovej polymerizácii prenosom atómu (ATRP).
Michail Borisovič Kapustin

Životopis

Rabín Miša Kapustin sa narodil v roku 1980 v Orenburgu, v rodine učiteľky a dôstojníka vojenského námorníctva. V roku 1984 sa celá rodina presťahovala do Gruzínska do mesta Poti. V roku 1991 ako utečenec musel opustiť Gruzínsko, kde bola vtedy občianska vojna a odišiel do Kerču na Kryme.
V roku 2000 sa stal študentom rabínskej fakulty Leo Baeck College v Londýne kde študoval päť rokov a rok na univerzite v Tel Avive. Kapustin ukončil štúdium v roku 2005 a získal smichu a titul Magistra z hebrejčiny a židovských vied.
V rokoch 2005 – 2007 bol rabínom v reformnej komunite na Ukrajine v Charkove. Od septembra 2007 do marca 2014 pôsobil ako hlavný liberálny rabín na Kryme.
Od júna 2014 slúži ako hlavný rabín na Slovensku (liberálny rabín ÚZ ŽNO) s celoštátnou pôsobnosťou.
Mlynická dolina

Názov

Názov je odvodený od potoka, ktorého početné kaskády vyvolali v ľudovej fantázii predstavu mlynských náhonov.Mlynica je mlynský potok tečúci cez mlyn a poháňajúci mlynské koleso. Rovnako sa volá potok - Mlynica, ktorý preteká touto dolinou.

Letecká havária vrtuľníka

25. júna 1979 sa rozbehla záchranná akcia smerom do Mlynickej doliny k Capiemu plesu, kde bola zranená turistka. Na pomoc vyšla šesťčlenná záchranná skupina aj s posádkou na vrtuľníku Mil Mi-8. Všetko prebiehalo bez problémov až do 15:35 hod., keď sa ozval z týchto miest vo výške 1 953 m n. m. výbuch a bol viditeľný vychádzajúci dym. Pád vrtuľníka si vyžiadal 7 obetí, pričom šiesti zahynuli na mieste. Paradoxom tejto udalosti je, že zranená turistka nakoniec za pomoci priateľov sama zišla až do doliny. Dnes túto tragédiu pripomína pamätná tabuľa na mieste nešťastia a zopár trosiek z vrtuľníka. Vo vrtuľníku zahynuli 49-ročný mjr. Vladimír Bačák, 42-ročný mechanik mjr. Václav Dvořak a päť pracovníkov Tatranskej horskej služby: 36-ročný Bernard Jamnický, 35-ročný Pavol Huska, 33-ročný Martin Hudák, 25-ročný Štefan Eštočko a o týždeň v popradskej nemocnici na následky zranenia zomrel aj 35-ročný Milan Kriššák. Druhý pilot Svatopluk Nič a Ladislav Janiga z Horskej služby sa po vyliečení vrátili k svojim pôvodným povolaniam.

Turistika

Dolinou prechádza  žltá turistická značka, ktorá začína na Štrbskom Plese a vedie cez Bystré sedlo do Furkotskej doliny.
Skubín

Samospráva

Skubín tvorí spolu s Jakubom, Kostiviarskou, Podlavicami a Uľankou volebný obvod č. 4, ktorý má v mestskom zastupiteľstve 2 poslancov.
Singleyrac

Poloha

Obec má rozlohu 7,09 km². Najvyšší bod je položený 177 m n. m. a najnižší bod 72 m n. m.

Obyvateľstvo

Počet obyvateľov obce je 317 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Steinhübel

Mgr. Ján Steinhübel, CSc. (* 21. máj 1957, Modra) je slovenský historik. Zameriava sa na výskum príchodu Slovanov na Slovensko, Veľkú Moravu a počiatky arpádovského Uhorska. 
Vyštudoval v roku 1981 odbor archívnictvo na Filozofickej fakulte Univerzity Komenského v Bratislave.  V súčasnosti je vedeckým pracovníkom Historického ústavu Slovenskej akadémie vied v Bratislave. 
Známy je najmä rozsiahlou monografiou Nitrianske kniežatstvo z roku 2004 (²2016), ktorá vychádza z jeho početných štúdií a článkov vydaných v minulosti.
Vouvray-sur-Loir

Poloha

Obec má rozlohu 8,05 km². Najvyšší bod je položený 122 m n. m. a najnižší bod 45 m n. m.

Obyvateľstvo

Počet obyvateľov obce je 809 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poecilia formosa

Výskyt

Žije v Severnej Amerike, v teplých, sladkých vodách severovýchodného Mexika a v najjužnejších oblastiach amerického štátu Texas (rieky Rio Grande a Nueces).

Rozmnožovanie

Rozmnožuje sa gynogeneticky. Napriek tomu, že samica potrebuje na oplodnenie samca, samčí genetický materiál sa neintegruje do vajcových buniek, ktoré sú už diploidné (okrem výnimočných prípadov). Dcérske potomstvo sa teda skladá z identických klonov matky. V dôsledku sú v populácii tejto rybky výlučne samičky. Anglický názov Amazon molly prirovnáva P. formosa ku kmeňu žien-bojovníčok Amazoniek.
Vo voľnej prírode sa samice typicky pária so samcami z jedného zo štyroch rôznych druhov, buď Poecilia latipinna, Poecilia mexicana, Poecilia latipunctata, alebo zriedkavo aj Poecilia sphenops. Je možné, že sa v populácii P. formosa zriedkavo vyskytujú aj triploidné samce, ktoré by mohli navodiť partenogenézu. Takéto triploidné samce sú však v prírode veľmi zriedkavé a nie sú nevyhnutné na zachovanie druhu, preto sa populácia považuje za čisto samičiu.
Pohlavnú dospelosť dosahujú v období medzi prvým až šiestym mesiacom po vyliahnutí, a potom produkuje 60 až 100 mláďat každých 30 – 40 dní. Tento fakt má za následok veľký potenciál na rast populácie, ak sú prítomní samci jedného zo štyroch spomenutých druhov. Široká variabilita v dosahovaní pohlavnej dospelosti a v množstve potomstva sú dané dedične, teplotou vody alebo dostupnosťou potravy. V teplejších vodách (okolo 27 °C) s nadbytkom potravy dospievajú rýchlejšie a majú viac potomstva.
Kuldīga

Kuldīga je mesto v Lotyšsku, ktoré má 11 768 obyvateľov (2016). Nachádza sa západne od hlavného mesta Rigy v západnej časti Lotyšska.
Prvá zmienka o meste pochádza z roku 1242. V roku 1368 sa stalo členom hanzy.
Najznámejšou atrakciou mesta sú 240 metrov dlhé kaskády, či nízky vodopád, ktorý je najdlhší v Európe. Je vysoký okolo 2 metrov a nachádza sa na rieke Venta pretekajúcej mestom.
Saint-Fort

Poloha

Obec má rozlohu 10,79 km². Najvyšší bod je položený 88 m n. m. a najnižší bod 22 m n. m.

Obyvateľstvo

Počet obyvateľov obce je 1 565 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Quierzy

Poloha

Quierzy má rozlohu 8,09 km². Najvyšší bod je položený 73 m n. m. a najnižší bod 38 m n. m.

Obyvateľstvo

Quierzy má 448 obyvateľov (2009). Graf vývoja obyvateľstva:
Zdroje: INSEE

Pamiatky

pri obci sa nachádza zámok - chateau de Quierzy.
Loire-sur-Rhône

Poloha

Obec má rozlohu 16,6 km². Najvyšší bod je položený 548 m n. m. a najnižší bod 145 m n. m.

Obyvateľstvo

Počet obyvateľov obce je 2 382 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Cannet-des-Maures

Poloha

Obec má rozlohu 73,64 km². Najvyšší bod je položený 628 m n. m. a najnižší bod 52 m n. m.

Obyvateľstvo

Počet obyvateľov obce je 4 128 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vieux-Rouen-sur-Bresle

Poloha

Obec má rozlohu 14,92 km². Najvyšší bod je položený 210 m n. m. a najnižší bod 76 m n. m.

Obyvateľstvo

Počet obyvateľov obce je 638 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Louky u Polomu

Ochrana

Predmetom ochrany sú rašelinové lúky s bohatou kvetenou (vstavačovec májový).